**Vladimir Radmanović** (en cirílico: *Владимир Радмановић*), nado o 18 de novembro de 1980 en Trebinje, na antiga Iugoslavia, é un antigo xogador de baloncesto serbio. Mide 2,08 metros e xogaba de ala-pivote e de ala.

Traxectoria deportiva
---------------------

### Inicios

Radmanović xogou na súa mocidade nos equipos serbios do Estrela Vermella de Belgrado e do KK Železnik. Alí permaneceu até 2001, data na que foi elixido no Draft da NBA.

### NBA

Foi elixido na duodécima posición do Draft da NBA de 2001 polos Seattle Supersonics. Tras ter unha media de 6,7 puntos e 3,8 rebotes por partido, foi incluído no segundo mellor quinteto de *rookies* do ano. O catro seguintes tempadas tamén as xogaría cos Sonics, onde a súa progresión foi evidente, chegando practicamente a duplicar as cifras do seu ano de novato. Chegou a ser candidato ao premio ao Xogador con Maior Progresión en 2004, tras ter unha media de máis de 12 puntos xogando como sexto home. O 26 de xaneiro de 2005 anotou oito triplas contra os Los Angeles Lakers, o máximo da súa carreira até o momento.

Despois de expresar a súa frustración por non conseguir o posto de titular en Seattle, foi traspasado a Los Angeles Clippers a cambio de Chris Wilcox, onde fixo un gran final de tempada, conseguindo os seus mellores resultados en rebotes e asistencias, así como unha gran porcentaxe do 41,8% en tiros de tres puntos. En xullo de 2006, aceptou un contrato de 31 millóns de dólares por cinco anos con Los Angeles Lakers, a pesar de que os Clippers igualaban esa oferta. Porén, foi persuadido para unirse aos Lakers equipo da cidade por Kobe Bryant, Phil Jackson, Magic Johnson e o seu bo amigo Vlade Divac.

Durante o descanso do All-Star Weekend desa tempada, presentouse cunha lesión no ombreiro, dicindo que se produciu ao caerse nunha placa de xeo en Utah, o que lle provocou oito semanas de inactividade. Pero pouco despois revelou que a lesión realmente produciuse facendo snowboard, polo cal foi duramente multado polo club, ao practicar actividades perigosas. De todos os xeitos, acabou a tempada cunha media de 6,6 puntos e 3,3 rebotes por partido.

O 7 de febreiro de 2009 foi traspasado a Charlotte Bobcats a cambio de Adam Morrison e Shannon Brown. O 16 de novembro de 2009, Radmanovic foi traspasado a Golden State Warriors xunto con Raja Bell a cambio de Stephen Jackson e Acie Law.

O 10 de decembro de 2011, asinou un contrato cos Atlanta Hawks. No seu primeiro partido cos Hawks o 26 de decembro de 2011, Radmanović anotou 17 puntos, roubou 4 balóns e repartiu 5 asistencias en 27 minutos de xogo.

O 19 de xullo de 2012, Radmanović asinou un contrato dun ano cos Chicago Bulls.

Notas
-----

1. ↑  Radmanovic traded for Morrison, Brown
2. ↑  "Bobcats acquire Stephen Jackson and Acie Law from Warriors". Arquivado dende o orixinal o 19 de novembro de 2009. Consultado o 27 de marzo de 2010.
3. ↑  "Hawks sign veteran forward Radmanovic". Arquivado dende o orixinal o 10 de decembro de 2011. Consultado o 11 de decembro de 2011.
4. ↑  "Bulls sign free agent forward Vladimir Radmanovic". *NBA.com*. 2012-07-19. Consultado o 2009-07-20.

Véxase tamén
------------

### Ligazóns externas

* Perfil en NBA.com *(en inglés)*
* Estatísticas en Basketball-Reference.com Arquivado 27 de marzo de 2014 en Wayback Machine. *(en inglés)*

| * v
* c
* e
Draft da NBA 2001 |
| --- |
| Primeira Rolda | 
* Kwame Brown
* Tyson Chandler
* Pau Gasol
* Eddy Curry
* Jason Richardson
* Shane Battier
* Eddie Griffin
* DeSagana Diop
* Rodney White
* Joe Johnson
* Kedrick Brown
* Vladimir Radmanović
* Richard Jefferson
* Troy Murphy
* Steven Hunter
* Kirk Haston
* Michael Bradley
* Jason Collins
* Zach Randolph
* Brendan Haywood
* Joseph Forte
* Jeryl Sasser
* Brandon Armstrong
* Raúl López
* Gerald Wallace
* Samuel Dalembert
* Jamaal Tinsley
* Tony Parker

 |
| Segunda Rolda | 
* Trenton Hassell
* Gilbert Arenas
* Omar Cook
* Will Solomon
* Terence Morris
* Brian Scalabrine
* Jeff Trepagnier
* Damone Brown
* Mehmet Okur
* Michael Wright
* Earl Watson
* Jamison Brewer
* Bobby Simmons
* Eric Chenowith
* Kyle Hill
* Sean Lampley
* Loren Woods
* Ousmane Cisse
* Antonis Fotsis
* Ken Johnson
* Ruben Boumtje-Boumtje
* Alton Ford
* Andre Hutson
* Jarron Collins
* Kenny Satterfield
* Maurice Jeffers
* Robertas Javtokas
* Alvin Jones
* Bryan Bracey

 |

|  |  |
| --- | --- |
| Control de autoridades | 
* Wd: Q357295
* Basketball-Reference: radmavl01
* FIBA: 28629
* NBA: 2209
* Sports Reference: vladimir-radmanovic-1

 |